CELEX: 32018D1970
Language: sk
Date: 2018-12-11 00:00:00
Title: Vykonávacie rozhodnutie Komisie (EÚ) 2018/1970 z 11. decembra 2018, ktorým sa mení a predlžuje vykonávacie rozhodnutie (EÚ) 2016/412, ktorým sa členským štátom povoľuje poskytnúť dočasnú výnimku z určitých ustanovení smernice Rady 2000/29/ES, pokiaľ ide o jaseňové drevo s pôvodom alebo spracované v Kanade [oznámené pod číslom C(2018) 8240]

13.12.2018   
               
               
                  SK
               
               
                  Úradný vestník Európskej únie
               
               
                  L 316/19
               
            
         VYKONÁVACIE ROZHODNUTIE KOMISIE (EÚ) 2018/1970
         z 11. decembra 2018,
         ktorým sa mení a predlžuje vykonávacie rozhodnutie (EÚ) 2016/412, ktorým sa členským štátom povoľuje poskytnúť dočasnú výnimku z určitých ustanovení smernice Rady 2000/29/ES, pokiaľ ide o jaseňové drevo s pôvodom alebo spracované v Kanade
         
            
               [oznámené pod číslom C(2018) 8240]
            
         
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné výrobky do Spoločenstva a proti ich rozšíreniu v rámci Spoločenstva (1), a najmä na jej článok 15 ods. 1 prvú zarážku,
         keďže:
         
                     (1)
                  
                  
                     Vykonávacím rozhodnutím Komisie (EÚ) 2016/412 (2) sa členským štátom povoľuje poskytnúť dočasnú výnimku z článku 5 ods. 1 smernice 2000/29/ES v spojení s časťou A oddielom I bodom 2.3 prílohy IV k uvedenej smernici, pokiaľ ide o osobitné požiadavky týkajúce sa vstupu jaseňového dreva (Fraxinus L.) s pôvodom v Kanade do Únie.
                  
               
                     (2)
                  
                  
                     Vykonávacie rozhodnutie (EÚ) 2016/412 predĺžené vykonávacím rozhodnutím Komisie (EÚ) 2017/2180 (3) stráca účinnosť 31. decembra 2018. Vzhľadom na skúsenosti získané počas uplatňovania vykonávacieho rozhodnutia (EÚ) 2016/412 a na základe informácií získaných počas auditu Komisie v Kanade v júni 2018 je vhodné naďalej uplatňovať jeho požiadavky v rámci tohto rozhodnutia.
                  
               
                     (3)
                  
                  
                     Vykonávacie rozhodnutie (EÚ) 2016/412 by sa preto malo predĺžiť do 30. júna 2020 s cieľom preskúmať ho na základe nového vedeckého technického vývoja.
                  
               
                     (4)
                  
                  
                     Na základe informácií získaných počas auditu vykonaného Komisiou v Kanade v júni 2018 a na základe informácií poskytnutých Národnou organizáciou pre ochranu rastlín Kanady je vhodné, aby sa stanovili osobitné podmienky týkajúce sa auditu a záznamov a postupov, označovania, inšpekcií pred vývozom a monitorovania v schválených pílach.
                  
               
                     (5)
                  
                  
                     Vykonávacie rozhodnutie (EÚ) 2016/412 by sa preto malo zodpovedajúcim spôsobom zmeniť.
                  
               
                     (6)
                  
                  
                     Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO ROZHODNUTIE:
         
            Článok 1
            Zmeny vykonávacieho rozhodnutia (EÚ) 2016/412
            Vykonávacie rozhodnutie (EÚ) 2016/412 sa mení takto:
            
                        (1)
                     
                     
                        Článok 2 ods. 2 písm. b) sa nahrádza takto:
                        
                                    „b)
                                 
                                 
                                    číslo(-a) balenia zodpovedajúce každému konkrétnemu baleniu, ktoré sa vyváža;“.
                                 
                              
                  
                        (2)
                     
                     
                        V článku 5 sa dátum „31. decembra 2018“ nahrádza dátumom „30. júna 2020“.
                     
                  
                        (3)
                     
                     
                        Príloha sa mení takto:
                        
                                    a)
                                 
                                 
                                    v bode 2 písm. c) sa dopĺňa tento odsek:
                                    „V prípade, že tieto audity vykonáva agentúra schválená úradom CFIA, úrad CFIA musí každých šesť mesiacov vykonať audity tejto práce. Audity vykonávané každých šesť mesiacov zahŕňajú overovanie postupov a dokumentácie agentúry a audity v schválených zariadeniach;“;
                                 
                              
                                    b)
                                 
                                 
                                    bod 4 sa nahrádza takto:
                                    „Špecifikované drevo určené na vývoz do Únie sa musí podrobiť inšpekcii, ktorú vykonáva agentúra CFIA alebo iná agentúra schválená agentúrou CFIA, s cieľom zabezpečiť splnenie požiadaviek stanovených v bodoch 1 a 3.“
                                 
                              
                  
         
            Článok 2
            Adresáti
            Toto rozhodnutie je určené členským štátom.
         
         
            V Bruseli 11. decembra 2018
            
               
                  Za Komisiu
               
               Vytenis ANDRIUKAITIS
               
                  člen Komisie
               
            
         
         
            (1)  Ú. v. ES L 169, 10.7.2000, s. 1.
         
            (2)  Vykonávacie rozhodnutie Komisie (EÚ) 2016/412 zo 17. marca 2016, ktorým sa členským štátom povoľuje poskytnúť dočasnú výnimku z určitých ustanovení smernice Rady 2000/29/ES, pokiaľ ide o jaseňové drevo s pôvodom alebo spracované v Kanade (Ú. v. EÚ L 74, 19.3.2016, s. 41).
         
            (3)  Vykonávacie rozhodnutie Komisie (EÚ) 2017/2180 zo 16. novembra 2017, ktorým sa predlžuje obdobie platnosti vykonávacieho rozhodnutia (EÚ) 2016/412, ktorým sa členským štátom povoľuje poskytnúť dočasnú výnimku z určitých ustanovení smernice Rady 2000/29/ES, pokiaľ ide o jaseňové drevo s pôvodom alebo spracované v Kanade (Ú. v. EÚ L 307, 23.11.2017, s. 57).